Ο **Κένεθ Φλέμινγκ Ουίλιαμς Γ'** (Ρίτσμοντ (Βιρτζίνια), 18 Νοεμβρίου 1996), είναι Αμερικανός επαγγελματίας καλαθοσφαιριστής. Με ύψος 1.93 μ αγωνίζεται ως σούτινγκ γκαρντ για το Περιστέρι.

Κολεγιακή σταδιοδρομία
----------------------

Γεννημένος και μεγαλωμένος στην περιοχή του Ρίτσμοντ της Βιρτζίνια, ο Ουίλιαμς αρχικά δεσμεύτηκε να παίξει για τον προπονητή Σάκα Σμαρτ στο κοντινό Πανεπιστήμιο Κοινοπολιτείας της Βιρτζίνια (VCU). Όταν ο Σμαρτ άφησε το VCU για το Πανεπιστήμιο του Τέξας, ο Ουίλιαμς αναθεώρησε την πρόσληψή του, επιλέγοντας τελικά το Πανεπιστήμιο της Βόρειας Καρολίνας. Ως δευτεροετής σπουδαστής, ήταν μέλος της ομάδας του εθνικού πρωταθλήματος της περιόδου 2016–17 των Ταρ Χιλς. Ο Ουίλιαμς ξεκίνησε 22 παιχνίδια ως βασικός πριν τραυματιστεί σε ένα παιχνίδι στις 15 Φεβρουαρίου απέναντι στο Νορθ Καρολάινα Στέιτ, με αποτέλεσμα να μείνει εκτός για το υπόλοιπο της χρονιάς.

Ο Ουίλιαμς απολάμβανε την καλύτερη του κολεγιακή χρονιά ως νεανικός, όπου είχε κατά μέσο όρο 11,4 πόντους ανά παιχνίδι, συμπεριλαμβανομένων 20 σε μια νίκη επί του διαχρονικού αντιπάλου της ομάδας του το Ντιούκ. Ως τελειόφοιτος, ο Ουίλιαμς ονομάστηκε αρχηγός από τον επικεφαλής προπονητή Ρόι Ουίλιαμς.

Επαγγελματική σταδιοδρομία
--------------------------

### Όστιν Σπερς (2021)

Αφού έμεινε χωρίς ομάδα στο ντραφτ του 2019 του ΝΒΑ, ο Ουίλιαμς υπέγραψε με τους Σαν Αντόνιο Σπερς για το Σάμερ Λιγκ του ΝΒΑ του 2019 που φιλοξενήθηκε στο Βιβιντ Σμαρτ Χομ Αρένα.  Αφού κόπηκε, προστέθηκε στη σύνθεση της θυγατρικής των Σπερς στο NBA G League, των Όστιν Σπερς. Στις 6 Μαρτίου 2020, ο Ουίλιαμς σημείωσε 31 πόντους σε μια νίκη με 117-114 στην παράταση με τους Νόρθερν Αριζόνα Σανς. Σε 15 αγώνες είχε κατά μέσο όρο 11 πόντους, 4.5 ριμπάουντ και 1.8 ασίστ.

### Μπνέι Χερτσλία (2021)

Στις 13 Απριλίου 2021, ο Ουίλιαμς υπέγραψε με την Μπνέι Ραβ-Μπαρίακ Χερτσλία του Πρωταθλήματος Ισραήλ.

### Κολοσσός Ρόδου (2021–2022)

Στις 17 Αυγούστου 2021, ο Ουίλιαμς υπέγραψε με τον Κολοσσό Ρόδου, για να παίξει δίπλα στον Τάι Λόουσον. Με την ομάδα σημείωσε σε 25 αγώνες 12.7 πόντους με 36% στο τρίποντο, 3 ριμπάουντ και 2.2 ασίστ ανά 32'09'' παραμονής στο παρκέ, συμβάλλοντας τα μέγιστα για την κατάκτηση της 3ης θέσης στην κανονική διάρκεια του Πρωταθλήματος Ελλάδας. Επιπλέον, έγινε ο παίκτης με τα περισσότερα τρίποντα (63) σε μια σεζόν για τον Κολοσσό.

### Α.Ε.Κ (2022–2023)

Στις 9 Ιουλίου 2022, ανακοινώθηκε από την Α.Ε.Κ. ακολουθώντας τον προπονητή του Ηλία Καντζούρη από την Ρόδο. Τη σεζόν 2022-23 είχε στο ελληνικό πρωτάθλημα σε 15 αγώνες, 11.57 πόντους, 2.96 ριμπάουντ, 1.83 ασίστ και 1 κλέψιμο σε 27.5 λεπτά συμμετοχής μ.ο. Στο Μπάσκετμπολ Τσάμπιονς Λιγκ σε 16 παιχνίδια είχε 10.38 πόντους, 2.56 ριμπάουντ, 1.44 ασίστ και 1 κλέψιμο σε 28.6 λεπτά συμμετοχής μ.ο.

### Περιστέρι (2023–σήμερα)

Στις 17 Ιουνίου 2023, συμφώνησε με την ομάδα του Γ.Σ. Περιστερίου για την αγωνιστική περίοδο 2023-24.

Στατιστικά σταδιοδρομίας
------------------------

Υπόμνημα|   ΣΑ | Αγώνες |   ΒΑΣ  | Βασικός |  ΛΑΓ  | Λεπτά ανά αγώνα |
|  ΕΣ%  | Επιτυχείς προσπάθειες % |  3Π%  | Επιτυχείς προσπάθεις τριπόντων % |  ΕΒ%  | Επιτυχείς προσπάθειες ελευθέρων βολών % |
|  ΡΑΓ  | Ριμπάουντ ανά αγώνα |  ΑΑΓ  | Ασίστ ανά αγώνα |  ΚΑΓ  | Κλεψίματα ανά αγώνα |
|  ΚΑΓ  | Κοψίματα ανά αγώνα |  ΠΑΓ  | Πόντοι ανά αγώνα |  **Έντονα**  | Υψηλότερη επίδοση |

### Κολέγιο

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2015–16 | Νορθ Καρολάινα | 29 | 0 | 4.2 | .364 | .077 | **1.000** | .4 | .2 | .1 | .0 | .8 |
| 2016–17 | Νορθ Καρολάινα | 26 | 22 | 23.7 | .417 | .338 | .633 | 3.3 | 2.2 | .9 | .3 | 6.2 |
| 2017–18 | Νορθ Καρολάινα | **37** | **36** | **31.1** | **.486** | **.402** | .704 | 3.7 | 2.4 | **1.0** | **.5** | **11.4** |
| 2018–19 | Νορθ Καρολάινα | 36 | **36** | 30.0 | .399 | .295 | .797 | **3.9** | **3.5** | .9 | .3 | 8.6 |
| Σταδιοδρομία | 128 | 94 | 23.2 | .439 | .342 | .740 | 2.9 | 2.2 | .8 | .3 | 7.1 |

### G-League

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2019–20 | Όστιν | 39 | 14 | 22.5 | .387 | .296 | .84 | 2.7 | 2.1 | .7 | .2 | 7.5 |
| Σταδιοδρομία | 39 | 14 | 22.5 | .387 | .296 | .84 | 2.7 | 2.1 | .7 | .2 | 7.5 |

Παραπομπές
----------

1. ↑  «Kenny Williams player bio». *Washingtonpost.com*. Ανακτήθηκε στις 6 Μαρτίου 2019.
2. ↑  Turner, Josiah (7 Μαρτίου 2019). «The Path That Led UNC's Kenny Williams to a Unique College Experience». *Sports Illustrated*. Ανακτήθηκε στις 8 Μαρτίου 2019.
3. ↑  Carter, Andrew (16 Φεβρουαρίου 2017). «UNC's Kenny Williams likely out for season with knee injury». *Raleigh News & Observer*. Ανακτήθηκε στις 8 Μαρτίου 2019.
4. ↑  Joyce, Ethan (9 Φεβρουαρίου 2018). «Kenny Williams' energy gives North Carolina a surge in win over Duke». *Winston-Salem Journal*. Ανακτήθηκε στις 8 Μαρτίου 2019.
5. ↑  «NBA Draft: Kenny Williams signs with the San Antonio Spurs». SB Nation. Ανακτήθηκε στις 21 Ιουνίου 2019.
6. ↑  «SPURS ANNOUNCE 2019 SALT LAKE CITY SUMMER LEAGUE ROSTER». *NBA.com*. 26 Ιουνίου 2019. Ανακτήθηκε στις 26 Ιουνίου 2019.
7. ↑  «AUSTIN SPURS ANNOUNCE 2019 TRAINING CAMP ROSTER». *NBA.com*. 29 Οκτωβρίου 2019. Αρχειοθετήθηκε από το πρωτότυπο στις 15 Δεκεμβρίου 2021. Ανακτήθηκε στις 5 Δεκεμβρίου 2019.
8. ↑  «Austin Spurs Come Back to Defeat Northern Arizona Suns 117-114 in Overtime». *Our Sports Central*. March 6, 2020.. Ανακτήθηκε στις May 22, 2020.
9. 1 2  «Kenny Williams joins Bnei Herzliya». *Sportando.basketball*. 13 Απριλίου 2021. Ανακτήθηκε στις 13 Απριλίου 2021.
10. ↑  «Κολοσσός Ρόδου: Ανακοίνωσε τη συμφωνία με τον Κένι Ουίλιαμς | Gazzetta». *www.gazzetta.gr*. Ανακτήθηκε στις 22 Ιουνίου 2023.
11. ↑  Team, OnSports (14 Απριλίου 2022). «Κολοσσός: O Ουίλιαμς τα περισσότερα τρίποντα σε μια σεζόν». *Onsports.gr*. Ανακτήθηκε στις 22 Ιουνίου 2023.
12. ↑  «ΑΕΚ: Κένι Ουίλιαμς ο πρώτος (vids) | | Basketa.gr». 9 Ιουλίου 2022. Ανακτήθηκε στις 22 Ιουνίου 2023.
13. ↑  «Περιστέρι: Ανακοίνωσε τον Κένι Ουίλιαμς». *Eurohoops*. 17 Ιουνίου 2023. Ανακτήθηκε στις 22 Ιουνίου 2023.

Εξωτερικοί σύνδεσμοι
--------------------

* Βιογραφικό στους Νορθ Καρολάινα Ταρ Χιλς